CELEX: 62021TN0778
Language: da
Date: 2021-12-15 00:00:00
Title: Sag T-778/21: Sag anlagt den 15. december 2021 — Folkertsma mod Kommissionen

21.2.2022   
            
            
               DA
            
            
               Den Europæiske Unions Tidende
            
            
               C 84/42
            
         
      Sag anlagt den 15. december 2021 — Folkertsma mod Kommissionen
      (Sag T-778/21)
      (2022/C 84/60)
      Processprog: engelsk
      
         Parter
      
      
         Sagsøger: Rommert Folkertsma (Zierikzee, Nederlandene) (ved advokaterne L. Levi og P. Baudoux)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens ansvar uden for kontraktforhold anerkendes.
               
            
                  —
               
               
                  Der tildeles en erstatning for den økonomiske og ikke-økonomiske skade, som sagsøgeren har lidt på grund af Kommissionens retsstridige handlinger.
               
            
                  —
               
               
                  I givet fald annulleres Kommissionens afgørelse af 5. oktober 2021, hvorved dens ansvar i forbindelse med sagsøgerens fjernelse fra SUBRATA-projektet i Fillippinerne afvises.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af sagsøgerens ret til at blive hørt.
               
            
                  2.
               
               
                  Andet anbringende om Kommissionens tilsidesættelse af begrundelsespligten.
               
            
                  3.
               
               
                  Tredje anbringende om Kommissionens tilsidesættelse af pligten til at udvise fornøden omhu.
               
            Den skade, som sagsøgeren har lidt, er faktisk, sikker og kvantificerbar. Den består i det af sagsøgeren lidte indtægtstab under tjenestekontraktens varighed, derefter i tabet af en reel mulighed for at få kontrakten fornyet med yderligere to år efter den oprindelige løbetid og for det tredje i det indgreb, der er gjort i sagsøgerens gode navn og omdømme. Sagsøgeren har nedlagt påstand om erstatning for sit økonomiske og ikke-økonomiske tab.